Foreldreundersøkelse 2017

I år vil det være foreldreundersøkelse gjennom Utdanningsdirektoratet. Undersøkelsen vil være åpen fra 01.11.17 til 30.11.17. Brukernavn og passord vil komme til den 01.11.17. Det er kun en av foreldrene som skal svare per barn.

Foreldreundersøkelsen gir deg mulighet til å si din mening om barnets trivsel og andre forhold ved barnehagen. Undersøkelsen skal først og fremst brukes for å gjøre barnehagen bedre. Resultatene danner grunnlag for dialog mellom barnehagen og foreldrene om tilbudet i barnehagen.

Resultatene fra undersøkelsen vil også inngå i statistikk som utarbeides i Utdanningsdirektoratet.

Det er frivillig å svare på undersøkelsene, men vi håper du vil svare slik at du kan hjelpe barnehagen til å bli bedre.

Du kan velge å hoppe over spørsmål hvis det er noen spørsmål du ikke vil svare på.

***Vi tar godt vare på svarene dine***Når du svarer på spørsmålene i Foreldreundersøkelsen, er det ingen kobling til ditt navn.

Utdanningsdirektoratet har ansvaret for at svarene du gir blir lagret og brukt på riktig måte. Det er svært strenge regler for å vise resultater fra undersøkelsene både til barnehagene selv, til barnehageeieren og til de statlige utdanningsmyndighetene. Dette er gjort for å redusere faren for indirekte gjenkjenning av personer som har svart.
Utdanningsdirektoratet har en avtale med firmaet Conexus som behandler dataene på våre vegne. Dataene kan bli brukt til forskning.

***Har du spørsmål?***
Kontakt: Christine Hartvigsen – styrer

christine.hartvigsen@askoy.kommune.no